title: Rozhodnutie Komisie (EÚ) 2017/1373 z 24. júla 2017, ktorým sa v mene Európskej únie schvaľuje zmena protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou

text:
               25.7.2017

               SK

               Úradný vestník Európskej únie

               L 193/4

         ROZHODNUTIE KOMISIE (EÚ) 2017/1373
   z 24. júla 2017,
   ktorým sa v mene Európskej únie schvaľuje zmena protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady (EÚ) 2016/870 z 24. mája 2016 o uzavretí protokolu, ktorým sa na obdobie štyroch rokov stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou v mene Európskej únie (1), a najmä na jeho článok 3,
   keďže:

               (1)

               Článkom 10 Dohody o spolupráci v sektore rybolovu medzi Európskym spoločenstvom a Mauritánskou islamskou republikou (2) (ďalej len „dohoda“) schválenej nariadením Rady (ES) č. 1801/2006 (3), sa zriaďuje zmiešaná komisia poverená dohľadom nad uplatňovaním uvedenej dohody, a najmä dohľadom nad jej vykonávaním, výkladom a dobrým priebehom.

               (2)

               V článku 3 bode 3.9 protokolu, ktorým sa stanovujú rybolovné možnosti a finančný príspevok podľa dohody (ďalej len „protokol“) schváleného rozhodnutím (EÚ) 2016/870, sa stanovujú spôsoby využitia zvyšnej sektorovej pomoci na podporu udržateľného rybolovu podľa predchádzajúceho protokolu, ktorý sa vzťahuje na obdobie rokov 2013 – 2014.

               (3)

               Mimoriadne rokovanie zmiešanej komisie medzi Úniou a mauritánskymi orgánmi sa uskutočnilo prostredníctvom výmeny listov z 10. marca a 3. apríla 2017, prostredníctvom ktorých sa strany dohodli na zmene protokolu, ktorej cieľom je predĺžiť lehotu na využitie uvedenej zvyšnej sektorovej pomoci.

               (4)

               Komisia predložila Rade pred zasadnutím zmiešanej komisie pracovný dokument, v ktorom boli podrobne opísané konkrétne prvky navrhovanej pozície Únie a ktorý bol schválený.

               (5)

               Uvedená zmena protokolu by sa mala v mene Únie schváliť,

         PRIJALA TOTO ROZHODNUTIE:
   Článok 1
   Nahradenie druhej vety v bode 3.9 článku 3 Protokolu, ktorým sa stanovujú rybolovné možnosti a finančný príspevok podľa Dohody o spolupráci v sektore rybolovu medzi Európskym spoločenstvom a Mauritánskou islamskou republikou, textom uvedeným v prílohe k tomuto rozhodnutiu dohodnutým výmenou listov medzi členmi zmiešanej komisie zriadenej článkom 10 uvedenej dohody sa schvaľuje v mene Únie.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 24. júla 2017

            Za Komisiu

            predseda

         Jean-Claude JUNCKER

      (1)  Ú. v. EÚ L 145, 2.6.2016, s. 1.

      (2)  Ú. v. EÚ L 343, 8.12.2006, s. 4.

      (3)  Nariadenie Rady (ES) č. 1801/2006 z 30. novembra 2006 o uzavretí Dohody o spolupráci v sektore rybolovu medzi Európskym spoločenstvom a Mauritánskou islamskou republikou (Ú. v. EÚ L 343, 8.12.2006, s. 1).

      PRÍLOHA
      Výňatok z výmeny listov medzi členmi zmiešanej komisie zriadenej článkom 10 Dohody o spolupráci v sektore rybolovu medzi Európskym spoločenstvom a Mauritánskou islamskou republikou (znenie druhej vety v bode 3.9 článku 3 protokolu).

         „Táto zvyšná sektorová pomoc na roky 2013 – 2014 sa však musí využiť najneskôr do dvadsiatich (20) mesiacov od dátumu predbežného vykonávania tohto protokolu, inak sa bude považovať za vyčerpanú a nebude môcť byť vyplatená.“


title: 2013/62/EÚ: Rozhodnutie Rady z  22. januára 2013 , ktorým sa vymenúvajú portugalský člen a portugalský náhradník Výboru regiónov

text:
               25.1.2013

               SK

               Úradný vestník Európskej únie

               L 22/24

         ROZHODNUTIE RADY
   z 22. januára 2013,
   ktorým sa vymenúvajú portugalský člen a portugalský náhradník Výboru regiónov
   (2013/62/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh portugalskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Carlosa CESARA sa uvoľnilo jedno miesto člena Výboru regiónov.

               (3)

               V dôsledku skončenia funkčného obdobia pána Andrého BRADFORDA sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Na zvyšný čas funkčného obdobia, ktoré trvá do 25. januára 2015, sa do Výboru regiónov vymenúvajú:

               a)

               za člena:

                           —

                           pán Vasco Ilídio ALVES CORDEIRO, Presidente do Governo Regional dos Açores

                     a

               b)

               za náhradníka:

                           —

                           pán Rodrigo VASCONCELOS DE OLIVEIRA, Subsecretário Regional da Presidência para as Relações Externas.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 22. januára 2013

            Za Radu

            predseda

         M. NOONAN

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2011/535/EÚ: Rozhodnutie Európskeho parlamentu a Rady zo 6. júla 2011 o mobilizácii Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               13.9.2011

               SK

               Úradný vestník Európskej únie

               L 236/6

         ROZHODNUTIE EURÓPSKEHO PARLAMENTU A RADY
   zo 6. júla 2011
   o mobilizácii Fondu solidarity Európskej únie podľa bodu 26 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2011/535/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 26,
   so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje Fond solidarity Európskej únie (2),
   so zreteľom na návrh Európskej komisie,
   keďže:

               (1)

               Európska únia zriadila Fond solidarity Európskej únie (ďalej len „fond“), aby prejavila solidaritu s obyvateľstvom v regiónoch postihnutých katastrofami.

               (2)

               Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 miliardy EUR.

               (3)

               Nariadenie (ES) č. 2012/2002 obsahuje ustanovenia, na základe ktorých možno fond mobilizovať.

               (4)

               Slovinsko, Chorvátsko a Česká republika predložili žiadosti o mobilizáciu fondu v súvislosti s katastrofou zapríčinenou rozsiahlymi záplavami,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2011 sa mobilizuje Fond solidarity Európskej únie s cieľom poskytnúť sumu 19 546 647 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 6. júla 2011

            Za Európsky parlament

            predseda

         J. BUZEK

            Za Radu

            predseda

         M. DOWGIELEWICZ

      (1)  Ú. v. EÚ C 139, 14.6.2006, s. 1.

      (2)  Ú. v. ES L 311, 14.11.2002, s. 3.


title: Rozhodnutie Európskeho parlamentu (EÚ) 2015/1696 z 29. apríla 2015 o absolutóriu za plnenie rozpočtu spoločného podniku Čisté nebo za rozpočtový rok 2013

text:
               30.9.2015

               SK

               Úradný vestník Európskej únie

               L 255/377

      ROZHODNUTIE EURÓPSKEHO PARLAMENTU (EÚ) 2015/1696
      z 29. apríla 2015
      o absolutóriu za plnenie rozpočtu spoločného podniku Čisté nebo za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku spoločného podniku Čisté nebo za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky spoločného podniku Čisté nebo za rozpočtový rok 2013 spolu s odpoveďami spoločného podniku (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 týkajúce sa udelenia absolutória spoločnému podniku za plnenie rozpočtu za rozpočtový rok 2013 (05306/2015 – C8-0049/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 209,

                  —

                  so zreteľom na nariadenie Rady (ES) č. 71/2008 z 20. decembra 2007, ktorým sa zakladá spoločný podnik Čisté nebo (5),

                  —

                  so zreteľom na nariadenie Rady (EÚ) č. 558/2014 zo 6. mája 2014 o zriadení spoločného podniku Čisté nebo 2 (6), a najmä na jeho článok 1 ods. 2 a článok 12,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (7),

                  —

                  so zreteľom na delegované nariadenie Komisie (EÚ) č 110/2014 z 30. septembra 2013 o vzorovom nariadení o rozpočtových pravidlách pre subjekty verejno-súkromného partnerstva uvedené v článku 209 nariadenia Európskeho parlamentu a Rady (EÚ, Euratom) č. 966/2012 (8),

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0107/2015),

         1.

            udeľuje absolutórium výkonnému riaditeľovi spoločného podniku Čisté nebo 2 za plnenie rozpočtu spoločného podniku za rozpočtový rok 2013;

         2.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi spoločného podniku Čisté nebo 2, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 452, 16.12.2014, s. 17.

         (2)  Ú. v. EÚ C 452, 16.12.2014, s. 18.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 30, 4.2.2008, s. 1.

         (6)  Ú. v. EÚ L 169, 7.6.2014, s. 77.

         (7)  Ú. v. ES L 357, 31.12.2002, s. 72.

         (8)  Ú. v. EÚ L 38, 7.2.2014, s. 2.


title: 2011/566/EÚ: Rozhodnutie Európskeho parlamentu z  10. mája 2011 o absolutóriu za plnenie rozpočtu Prekladateľského strediska pre orgány Európskej únie za rozpočtový rok 2009

text:
               27.9.2011

               SK

               Úradný vestník Európskej únie

               L 250/125

         ROZHODNUTIE EURÓPSKEHO PARLAMENTU
   z 10. mája 2011
   o absolutóriu za plnenie rozpočtu Prekladateľského strediska pre orgány Európskej únie za rozpočtový rok 2009
   (2011/566/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2009,
   so zreteľom na správu Dvora audítorov o overení ročnej účtovnej závierky Prekladateľského strediska pre orgány Európskej únie za rozpočtový rok 2009 spolu s odpoveďami strediska (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre orgány Európskej únie (3), a najmä na jeho článok 14,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0119/2011),

               1.

               udeľuje riaditeľovi Prekladateľského strediska pre orgány Európskej únie absolutórium za plnenie rozpočtu strediska za rozpočtový rok 2009;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Prekladateľského strediska pre orgány Európskej únie, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 338, 14.12.2010, s. 119.

      (2)  Ú. v. ES L 248, 16.9.2002, s. 1.

      (3)  Ú. v. ES L 314, 7.12.1994, s. 1.

      (4)  Ú. v. ES L 357, 31.12.2002, s. 72.
    ---documentbreak---

               27.9.2011

               SK

               Úradný vestník Európskej únie

               L 250/126

         UZNESENIE EURÓPSKEHO PARLAMENTU
   z 10. mája 2011
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Prekladateľského strediska pre orgány Európskej únie za rozpočtový rok 2009
   EURÓPSKY PARLAMENT,
   so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2009,
   so zreteľom na správu Dvora audítorov o overení ročnej účtovnej závierky Prekladateľského strediska pre orgány Európskej únie za rozpočtový rok 2009 spolu s odpoveďami strediska (1),
   so zreteľom na odporúčanie Rady z 15. februára 2011 (05892/2011 – C7-0052/2011),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre orgány Európskej únie (3), a najmä na jeho článok 14,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,
   so zreteľom na článok 77 rokovacieho poriadku a prílohu VI k nemu,
   so zreteľom na správu Výboru pre kontrolu rozpočtu (A7-0119/2011),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2009 je spoľahlivá a že príslušné transakcie sú zákonné a správne;

               B.

               keďže 5. mája 2010 Európsky parlament udelil riaditeľovi Prekladateľského strediska pre orgány Európskej únie absolutórium za plnenie rozpočtu strediska za rozpočtový rok 2008 (5) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vzal na vedomie pripomienky Dvora audítorov uvedenú v jeho správe za rok 2006, že kumulatívny rozpočtový prebytok sa v roku 2006 zvýšil na 16 900 000 EUR, že v roku 2007 stredisko vráti svojim klientom sumu 9 300 000 EUR a že v roku 2008 prebytok dosiahol výšku 26 700 000 EUR; súhlasil s názorom Dvora audítorov, že takáto kumulácia prebytkov ukázala, že metóda strediska používaná na stanovenie ceny prekladov nie je dostatočne presná,

                           —

                           vyzval Komisiu a stredisko, aby sa snažili rýchlo vyriešiť spor týkajúci sa príspevkov do systému dôchodkového zabezpečenia pre zamestnancov;

               C.

               keďže rozpočet strediska na rok 2009 predstavoval 62 630 000 EUR, čo je nárast o 4,48 % oproti rozpočtovému roku 2008,

      Výkonnosť

               1.

               víta zámer strediska vykonať priebežné hodnotenie svojej stratégie na obdobie rokov 2008 – 2012; vyzýva však stredisko, aby v záujme splnenia kritérií SMART ďalej rozvíjalo hodnotenie svojej výkonnosti prostredníctvom lepších väzieb medzi svojimi strategickými činnosťami a činnosťami plánovanými v pracovnom programe a prieskumu ukazovateľov pre monitorovanie výkonnosti;

               2.

               poznamenáva, že v roku 2009 sa služby, ktoré stredisko poskytlo inštitúciám EÚ (vyjadrené v počte preložených strán), zvýšili o 41 % v porovnaní s rokom 2008;

               3.

               blahoželá stredisku k tomu, že v tabuľke, ktorá je prílohou k správe Dvora audítorov za rok 2009, vypracovalo porovnanie činností uskutočnených v priebehu rokov 2008 a 2009 s cieľom umožniť orgánu udeľujúcemu absolutórium uskutočniť lepšie medziročné zhodnotenie výkonnosti strediska;

      Finančné hospodárenie

               4.

               vyzýva stredisko, aby systematicky uplatňovalo článok 8 ods. 2 svojho nariadenia o rozpočtových pravidlách, v ktorom sa stanovuje, že „viazané rozpočtové prostriedky kryjú celkové náklady na právne záväzky uzatvorené počas aktuálneho rozpočtového roka“;

      Rozpočtový prebytok v rozpore s nariadením o zriadení strediska

               5.

               vyzýva stredisko, aby prijalo účinnejšie opatrenia s cieľom riešiť otázku neustále sa zvyšujúceho rozpočtového prebytku; konštatuje, že stredisko má v rozpore s nariadením (ES) č. 2965/94 už niekoľko rokov kumulatívny rozpočtový prebytok, ktorý v roku 2009 predstavoval 24 000 000 EUR, pričom v roku 2008 dosahoval sumu 26 700 000 EUR, v roku 2006 sumu 16 900 000 EUR, v roku 2005 sumu 10 500 000 EUR a v roku 2004 sumu 3 500 000 EUR; konštatuje, že tento prebytok vyplýva najmä z nepresných prognóz týkajúcich sa počtu žiadostí o preklad, ktoré stredisku zasielajú klienti;

               6.

               víta však iniciatívu strediska vrátiť za rok 2009 svojim klientom sumu 11 000 000 EUR; zdôrazňuje, že v roku 2007 už stredisko podobným spôsobom vrátilo svojim klientom sumu 9 300 000 EUR;

      Príspevky na dôchodky do systému dôchodkového zabezpečenia Komisie

               7.

               poznamenáva, že 12. februára 2010 Súdny dvor Európskej únie označil podanie Komisie (vec T-456/07) (6), v ktorom bolo stredisko vyzvané na zaplatenie príspevku predstavujúceho časť finančných prostriedkov dôchodkového systému Spoločenstva na rozpočtové roky 1998 – 2005, za zjavne neprípustné;

               8.

               oceňuje, že stredisko v súvislosti s týmto sporom s Komisiou vyvinulo úsilie o dosiahnutie priateľského riešenia a to tak, že na vyplatenie príspevku zamestnávateľa do dôchodkového systému Komisie využilo časť svojho rozpočtového prebytku (18 300 000 EUR);

      Systém účtovníctva

               9.

               nabáda stredisko, aby zabezpečilo existenciu riadneho systému pre overovanie účtovníctva, za ktorý by zodpovedal účtovník strediska; pripomína, že neexistencia tohto systému znamená prenesenie zodpovednosti za vyhlásenie výročnej správy o činnosti strediska z účtovníka na samotné stredisko;

               10.

               vyzýva stredisko, aby informovalo orgán udeľujúci absolutórium o krokoch prijatých v súvislosti s účinným spustením účtovného systému ABAC; pripomína stredisku, že vzhľadom na jeho nedostatočné odborné skúsenosti s udržovaním systému SI2 je kontinuita jeho finančných operácií až do spustenia prevádzky systému ABAC značne ohrozená;

      Ľudské zdroje

               11.

               vyzýva stredisko, aby do popisu pracovných miest zahrnulo informácie o citlivých úlohách a aby zabezpečilo, že budú označené všetky zavedené kontroly na zníženie rizika;

               12.

               vyzýva stredisko, aby aktualizovalo vykonávacie pravidlá poskytovania odbornej prípravy a aby na tento účel vypracovalo nový harmonogram; podporuje opatrenia, ktoré stredisko prijalo na účinné sledovanie kvality svojich vzdelávacích kurzov;

      Vnútorný audit

               13.

               uznáva, že stredisko zaslalo orgánu udeľujúcemu absolutórium správu, ktorú vypracoval jeho riaditeľ a v ktorej boli zhrnuté odporúčania Útvaru pre vnútorný audit (IAS), ako je stanovené v článku 72 ods. 5 rámcového rozpočtového nariadenia; vyzýva však riaditeľa strediska, aby poskytol konkrétne informácie o obsahu odporúčaní vydaných útvarom IAS;

               14.

               berie na vedomie, že útvar IAS vykonal v stredisku v roku 2009 audit monitorovania a jednotlivých prvkov vyhlásenia o vierohodnosti; vyzýva stredisko, aby ďalej posilňovalo svoj systém vnútornej kontroly, svoj monitorovací systém a svoj postup vydávania vyhlásení o vierohodnosti;

               15.

               vyzýva tiež stredisko, aby vydalo ucelený písomný postup, v ktorom by boli definované úlohy, harmonogram a pracovné postupy pre zhotovenie, validáciu a zaúčtovanie príkazov na vymáhanie pohľadávok za preklady dodané zákazníkom;

               16.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2011 (7) o výkonnosti, finančnom hospodárení a kontrole agentúr.

      (1)  Ú. v. EÚ C 338, 14.12.2010, s. 119.

      (2)  Ú. v. ES L 248, 16.9.2002, s. 1.

      (3)  Ú. v. ES L 314, 7.12.1994, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 252, 25.9.2010, s. 119.

      (6)  Zbierka 2010, s. II-00183.

      (7)  Prijaté texty, P7_TA(2011)0163 (pozri stranu 269 tohto úradného vestníka).


title: Rozhodnutie Komisie z 29. apríla 2004 o prijatí všeobecného plánu riadenia krízy v oblasti bezpečnosti potravín a krmív

text:
Dôležité právne oznámenie

|

32004D0478

Úradný vestník L 160 , 30/04/2004 S. 0098 - 0111

		Rozhodnutie Komisiez 29. apríla 2004o prijatí všeobecného plánu riadenia krízy v oblasti bezpečnosti potravín a krmív(2004/478/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie (ES) 178/2002 Európskeho parlamentu a Rady z 28. januára 2002, ktoré ustanovuje všeobecné zásady a požiadavky zákona o potravinách, zriaďuje Európsky úrad pre bezpečnosť potravín a ustanovuje postupy v záležitostiach bezpečnosti potravín [1], najmä jeho článok 55,Keďže:(1) článok 55 nariadenia (ES) 178/2002 stanovuje, že Komisia vypracuje v úzkej spolupráci s Európskym úradom pre bezpečnosť potravín, ďalej uvádzaným ako "úrad", a členskými štátmi všeobecný plán riadenia krízy v oblasti bezpečnosti potravín a krmív;(2) návrh všeobecného plánu bol predmetom konzultácií s úradom a podrobne sa prejednával s členskými štátmi prostredníctvom Stáleho výboru pre potravinový reťazec a zdravotný stav zvierat,PRIJALA TOTO ROZHODNUTIE:Článok 1Týmto sa ustanovuje všeobecný plán na riadenie krízy v oblasti bezpečnosti potravín a krmív stanovený v článku 55 nariadenia (ES) 178/2002 a uvedený v prílohe.Článok 2Toto rozhodnutie nadobúda účinnosť prvý deň v mesiaci nasledujúcom po jeho uverejnení v Úradnom vestníku Európskej únie.V Bruseli 29. apríla 2004Za KomisiuDavid Byrnečlen Komisie[1] Ú. v. ES L 31, 1.2.2002, s. 1. Nariadenie naposledy zmenené a doplnené nariadením Rady (ES) 1642/2003 (Ú. v. ES L 245, 29.9.2003, s. 4).--------------------------------------------------PRÍLOHAVŠEOBECNÝ PLÁN RIADENIA KRÍZY V OBLASTI BEZPEČNOSTI POTRAVÍN A KRMÍV1. PÔSOBNOSŤ VŠEOBECNÉHO PLÁNU RIADENIA KRÍZY V OBLASTI BEZPEČNOSTI POTRAVÍN A KRMÍVOddiel 3 kapitoly IV nariadenia (ES) 178/2002 počíta s novými metódami riadenia rizika v oblasti potravín a krmív: zostavenie krízovej jednotky zo strany Komisie za účasti úradu a prijatie všeobecného plánu riadenia krízy v oblasti bezpečnosti potravín a krmív, ktorý stanoví najmä praktické postupy potrebné na riadenie krízy. Všeobecný plán riadenia krízy v oblasti bezpečnosti potravín a krmív sa ďalej uvádza ako "všeobecný plán".Tri články oddielu 3 sú navzájom prepojené:Článok 55 stanovuje, že Komisia vypracuje v tesnej spolupráci s úradom a členskými štátmi všeobecný plán riadenia krízy v oblasti bezpečnosti potravín a krmív, ktorý stanoví krízové situácie a praktické postupy potrebné na riadenie krízy, vrátane zásad transparentnosti, ktoré sa majú uplatňovať a komunikačnej stratégie.Článok 56 stanovuje, že Komisia zriadi krízovú jednotku.Článok 57 vymedzuje úlohy krízovej jednotky.Všeobecný plán, v súlade s článkom 55 musí predovšetkým stanoviť typy situácií zahrnujúcich priame alebo nepriame riziká pre ľudské zdravie pochádzajúce z potravín a krmív, ktorým pravdepodobne nie je možné predchádzať, nedajú sa eliminovať ani obmedziť na prijateľnú úroveň prostredníctvom vhodných ustanovení alebo uplatňovaním článkov 53 a 54.Okrem toho, článok 56 stanovuje, že Komisia zostaví krízovú jednotku, ak "zistí situáciu, ktorá predstavuje závažné priame alebo nepriame riziko pre ľudské zdravie pochádzajúce z potravín alebo krmív a riziku nie je možné predchádzať, nedá sa eliminovať ani obmedziť pomocou jestvujúcich ustanovení alebo sa nedá dostatočne zvládnuť iba prostredníctvom uplatňovania článkov 53 a 54".Všeobecný plán preto stanovuje:- krízové situácie,- postup vedúci k uplatneniu všeobecného plánu- zriadenie siete krízových koordinátorov,- praktické postupy pre riadenie krízy,- úlohu krízovej jednotky,- praktické fungovanie krízovej jednotky (zloženie, operačné prostriedky, akcie)- spojenie medzi krízovou jednotkou a procesom rozhodovania,- riešenie krízy,- riadiace postupy v prípade potenciálne závažného rizika,- komunikačnú stratégiu,- zásady transparentnosti.Riadiace postupy, ktoré stanovuje všeobecný plán, budú predstavovať usmernenia uplatniteľné na členské štáty, úrad a Komisiu.2. KRÍZOVÉ SITUÁCIE2.1. Krízové situácie spojené so závažným priamym alebo nepriamym rizikom pre ľudské zdravieKrízové situácie sú také situácie, v ktorých budú kritické faktory obsiahnuté na takej úrovni, že Komisia usúdi, že riadenie príslušného rizika pochádzajúceho z potravín alebo krmív bude natoľko zložité, že sa nebude dať dostatočne zvládnuť pomocou jestvujúcich ustanovení alebo iba prostredníctvom uplatňovania článkov 53 a 54.Skúsenosti ukázali, že situácie zahrnujúce riziká sa obvykle dajú vhodne zvládnuť pomocou jestvujúcich postupov. Znamená to, že situácie, ktoré by mohli byť považované za krízové, budú zriedkavé, ak nie výnimočné.Kritické faktory sú najmä tieto:situácia je spojená so závažným priamym alebo nepriamym rizikom pre ľudské zdravie a/alebo je vnímaná alebo zverejňovaná ako taká alebo môže byť vnímaná a/alebo zverejňovaná ako takáariziko sa šíri alebo by sa mohlo šíriť veľkou časťou potravinového reťazcaaje veľmi vysoko pravdepodobné, že sa riziko rozšíri na niekoľko členských štátov a/alebo štátov, ktoré nie sú členmi spoločenstva.Všeobecný plán znamená zostavenie krízovej jednotky, ak sa priame alebo nepriame riziko považuje za závažné. Všeobecný plán preto takmer vo všetkých prípadoch zahrnuje zostavenie krízovej jednotky.2.2. Krízové situácie, v ktorých je potenciálne závažné rizikoJe dôležité v pláne stanoviť prípady, v ktorých je riziko potenciálne, ale mohlo by sa vyvinúť do závažného rizika, ktorému pravdepodobne nie je možné predchádzať, nedá sa eliminovať alebo obmedziť existujúcimi ustanoveniami alebo výlučne prostredníctvom uplatňovania článkov 53 a 54. V takom prípade nebude zostavená krízová jednotka, ale mali by byť vypracované vhodné ustanovenia na zabezpečenie účinného riadenia tohto typu situácií.3. POSTUP VEDÚCI K UPLATŇOVANIU VŠEOBECNÉHO PLÁNUInformácie, ktoré môžu viesť k uplatneniu všeobecného plánu riadenia krízy v oblasti bezpečnosti potravín alebo krmív a, ak je to potrebné, k zostaveniu krízovej jednotky, môžu pochádzať z:- oznámení rýchleho varovania (systém rýchleho varovania pre potraviny a krmivá),- informácií z členských štátov (iné typy oznámení, informácie predkladané Stálemu výboru pre potravinový reťazec a zdravotný stav zvierat, atď.),- informácií od úradu,- správy Potravinového a veterinárneho úradu (PVÚ),- informácií z epidemiologickej siete EÚ,- informácií z krajín, ktoré nie sú členmi spoločenstva alebo medzinárodných orgánov,- akýchkoľvek iných zdrojov (spotrebiteľské skupiny, priemysel, iné zainteresované subjekty, médiá, atď.).Ak pri analýze informácií týkajúcich sa rizík Komisia zaujme stanovisko, že podmienky ustanovené v oddieloch 2.1 alebo 2.2 by mohli byť splnené, nadviaže predbežný kontakt s príslušným/i členským/i štátom/mi, aby preskúmala situáciu a s úradom, aby si vyžiadala informácie o príslušnom riziku.Na základe posúdenia všetkých dostupných informácií Komisia stanoví, či boli splnené podmienky stanovené v oddieli 2.1 alebo oddieli 2.2.4. ZRIADENIE SIETE KRÍZOVÝCH KOORDINÁTOROVKaždý členský štát, úrad a Komisia vymenuje jedného krízového koordinátora a jeho/jej zástupcu/zástupkyňu na príslušnej úrovni. Mená určených koordinátorov a zástupcov a kontaktné údaje sa musia oznámiť Komisii.Stretnutia koordinátorov zorganizuje Komisia krátko po ich vymenovaní. Na prvom zasadaní Komisia rozdá príručku s úplným zoznamom koordinátorov a ich zástupcov a ich kontaktnými údajmi. Príručka musí obsahovať aj zoznam referenčných laboratórií spoločenstva. Prejednajú sa praktické operačné postupy, s cieľom zabezpečiť, napríklad, aby bolo možné v prípade krízy kontaktovať každého koordinátora v krátkej lehote alebo, aby bola zabezpečená účinná spolupráca v stratégii oznamovania rizika (pozri oddiel 7). So zainteresovanými subjektami sa uskutočnia konzultácie o výsledkoch tých zasadaní, ktoré ich zaujímajú.Praktické postupy zabezpečia, aby boli opatrenia prijaté rýchlo. Ak je to potrebné, budú pripojené k všeobecnému plánu.5. Praktické postupy pre riadenie krízy spojenej so závažným priamym alebo nepriamym rizikom pre ľudské zdravie5.1. Zostavenie krízovej jednotkyAk pri analýze informácií týkajúcich sa rizík Komisia zaujme stanovisko, že podmienky ustanovené v oddieli 2.1 by mohli byť splnené, a najmä, že riziko je pravdepodobne závažné, nadviaže predbežný kontakt s príslušnými) členskými) štátom(mi), aby preskúmala situáciu a s úradom, aby si vyžiadala informácie o príslušnom riziku.Na základe posúdenia všetkých dostupných informácií Komisia zostaví krízovú jednotku, ak považuje podmienky uvedené v oddieli 2.1 za splnené.Komisia neodkladne informuje členské štáty a úrad o zostavení krízovej jednotky.Rozhodnutie zostaviť krízovú jednotku znamená, že oddiely 5, 7 a 8 všeobecného plánu sa uplatňujú na všetky zainteresované strany (Komisia, úrad, členské štáty).5.2. Úloha krízovej jednotkyKrízová jednotka zodpovedá za zhromažďovanie a vyhodnocovanie všetkých relevantných údajov a určovanie možností, ktoré sú k dispozícii pre riadenie krízy.Jej úlohou je aj informovať verejnosť o príslušných rizikách a prijatých opatreniach.Krízová jednotka je doplnkovým nástrojom pre zabezpečenie toho, aby boli krízy riadené efektívne pomocou zabezpečenia lepšej koordinácie a rýchleho prijatia opatrení. V dôsledku toho všetci členovia krízovej jednotky musia spolupracovať, aby zhromažďovali a delili sa o všetky dostupné relevantné informácie; musia tiež spolupracovať na hodnotení zhromaždených údajov a stanovení vhodných možností riadenia rizika. Členovia krízovej jednotky musia tiež spolupracovať na komunikácii a určovať najlepšie spôsoby informovania verejnosti transparentným spôsobom.Krízová jednotka však nie je zodpovedná za prijímanie rozhodnutí o riadení rizika alebo za tvorbu legislatívy (kontrolné aspekty).Jej operačné postupy nenahradia postupy používané v rámci vlastnej pôsobnosti Komisie, členských štátov alebo úradu.V dôsledku toho sa rozhodnutia o riadení krízy musia prijímať v súlade s osobitnými postupmi, ktoré už boli zavedené (najmä komitologické postupy).Všetky členské štáty naďalej zodpovedajú za riadenie úradných kontrol na svojom území. Špecifické postupy, ktoré museli zaviesť na koordináciu potrebných naliehavých kontrol v krízových situáciách, zostávajú. Generálne riaditeľstvo pre zdravie a ochranu spotrebiteľov zodpovedá, v prípade potreby, za vysielanie naliehavých misií z Potravinového a veterinárneho úradu.Podobne, úrad naďalej zodpovedá za riadenie postupov pre poskytovanie vedeckého stanoviska v prípade žiadosti o neodkladné vedecké stanovisko Vedeckého výboru alebo jeho vedeckých poradných zborov.5.3. Praktická činnosť krízovej jednotkyZloženieKrízová jednotka pozostáva z krízových koordinátorov (alebo ich zástupcov) z Komisie a úradu, krízového(ých) koordinátora(ov) priamo zainteresovaných členských štátov a iných zástupcov Komisie, úradu a priamo zainteresovaného členského(ých) štátu(ov). Úrad poskytuje potrebnú vedeckú a technickú pomoc.Účelom krízovej jednotky bude umožniť rýchlu a účinnú akciu. Jej členovia sa budú zúčastňovať na pravidelných a naliehavých zasadaniach krízovej jednotky a musia preukazovať vysoký stupeň odbornosti a angažovanosti. Musia byť schopní prevziať celý rad zodpovedností, to znamená, že je nevyhnutné určiť ľudí s vysokým stupňom zodpovednosti v sektore potravín/krmív.Krízová jednotka môže usúdiť, že pre riadenie krízy je potrebná odbornosť iných ľudí zo štátneho alebo súkromného sektoru a môže požiadať o trvalú alebo ad hoc pomoc týchto osôb. Napríklad, je možné požiadať odborníkov zo spoločenstva alebo z národných referenčných laboratórií, aby sa zúčastnili v krízovej jednotke, ak sú potrebné ich skúsenosti, čo sa týka laboratórnych analýz.K práci krízovej jednotky sa musia pripojiť osoby, ktoré v Komisii a úrade zodpovedajú za informovanie o bezpečnosti potravín a krmív.Praktické postupy pre činnosť krízovej jednotkyKrízovej jednotke predsedá krízový koordinátor Komisie (alebo jeho zástupca). Predseda zabezpečuje hlavne spojenie medzi prácou krízovej jednotky a procesom rozhodovania. Pomáha mu vhodný technický(í) experti) príslušnej(ých) zainteresovanej(ých) jednotky(iek) v Komisii.Predseda zabezpečuje hladké fungovanie krízovej jednotky a rozdelenie úloh medzi jej členov s prihliadnutím na ich pôsobnosť.Predseda, čo najskôr po rozhodnutí o zostavení krízovej jednotky, pozve koordinátora úradu a koordinátorov členských štátov priamo postihnutých krízou na prvé zasadanie krízovej jednotky. Koordinátorov môže sprevádzať obmedzený počet osôb. Predseda môže stanoviť limit pre najvyšší počet sprevádzajúcich osôb.Koordinátor úradu a koordinátori členských štátov zúčastňujúcich sa v krízovej jednotke musia zabezpečiť dostatočnú účasť na zasadaniach krízovej jednotky, pokiaľ ide o dosiahnuteľnosť, odbornosť a úroveň zodpovednosti. Konkrétne to znamená, že krízový koordinátor alebo jeho zástupca sa zúčastňuje na všetkých zasadaniach a sprevádzajú ho príslušné osoby.Úrad zodpovedá v prípade potreby za poskytovanie vedeckej a technickej pomoci, najmä čo sa týka stavu vedeckých poznatkov (zhromažďovanie a vyhodnocovanie vedeckých informácií v súvislosti s príslušným rizikom).Krízová jednotka zodpovedá za udržiavanie úzkych kontaktov so zainteresovanými subjektami, najmä pokiaľ ide o podieľanie sa na informáciách.Operačné prostriedkyKomisia personálne vybaví sekretariát pre zasadania krízovej jednotky (zápisnice, atď.) a dá krízovej jednotke k dispozícii všetky ľudské a materiálové zdroje potrebné pre jej hladké fungovanie (najmä zasadacie miestnosti, komunikačnú techniku, atď.).Krízová jednotka bude využívať technické dojednania o sieti systému rýchleho varovania pre potraviny a krmivá (RASFF) na oznamovanie alebo rozširovanie informácií, obzvlášť žiadostí o informácie adresované členskému(ým) štátu(om) a informácií, ktoré členské štáty predkladajú.Opatrenia, ktoré prijíma krízová jednotkaV súlade s vyššie citovaným článkom 57 krízová jednotka prijíma tieto opatrenia:- Opatrenia v súvislosti so zhromažďovaním príslušných vedeckých údajov a všetkých vedeckých informácií umožňujúcich riadiť príslušné riziko čo najúčinnejšie. Predovšetkým:- podieľanie sa na informáciách, ktoré majú k dispozícii rôzni členovia krízovej jednotky,- v prípade potreby budú členovia požiadaní, aby zhromaždili viac informácií,- v prípade potreby koordinácia opatrení prijatých na odstránenie vedeckých nedostatkov,- v prípade potreby budú členovia požiadaní, aby kontaktovali medzinárodné organizácie, zainteresované subjekty a nečlenské krajiny spoločenstva s cieľom zabezpečiť, aby boli všetky príslušné informácie k dispozícii a aby ich bolo možné využívať spoločne,- v prípade potreby môže krízová jednotka požiadať o pomoc referenčné laboratórií spoločenstva.Pri rozdelení úloh, týkajúcich sa zberu vedeckých údajov, treba zohľadniť konkrétnu expertízu úradu a mechanizmy zdieľania vedeckých údajov, ktoré už úrad pre túto oblasť definoval (sieť úradu).Rozdelenie úloh pokiaľ ide o zhromažďovanie vedeckých údajov tiež môže v prípade potreby zahrnovať pomoc ostatných sietí riadených Komisiou, ako je napríklad Systém rýchleho varovania a odpovede (EWRS) v oblasti ľudských ochorení alebo systém ADNS v oblasti zdravotného stavu zvierat alebo sietí pôsobiacich v oblasti výskumu, ktoré riadi Generálne riaditeľstvo pre výskum.- Opatrenia týkajúce sa zhromažďovania iných relevantných údajov (iných ako sú vedecké údaje uvedené vyššie). Predovšetkým:- podieľanie sa na všetkých ostatných relevantných údajoch, ktoré sú k dispozícii (výsledky úradných kontrol, výsledky analýz vykonávaných úradnými kontrolnými laboratóriami, údaje získané z krajín, ktoré nie sú členmi spoločenstva, atď.),- v prípade potreby budú členom pridelené úlohy s cieľom zhromaždiť viac údajov,- v prípade potreby budú členom pridelené úlohy s cieľom kontaktovať medzinárodné organizácie, zainteresované subjekty a krajiny, ktoré nie sú členmi spoločenstva s cieľom zabezpečiť, aby boli všetky príslušné informácie k dispozícii a aby ich bolo možné využívať spoločne.- Opatrenia týkajúce sa vyhodnocovania dostupných operácií. Predovšetkým:- podieľanie sa na vyhodnoteniach, ktoré už členovia vykonali, a to najmä úrad, alebo na vyhodnoteniach získaných iným spôsobom,- organizácia oceňovania rizík s prihliadnutím na konkrétnu úlohu úradu pri poskytovaní vedeckej a technickej podpory krízovej jednotke, bez toho aby bola dotknutá možnosť požiadať úrad o formálne vedecké stanovisko,- v prípade potreby využívanie technickej podpory referenčných laboratórií spoločenstva, pokiaľ ide o analytické aspekty.- Opatrenia týkajúce sa určovania možností, ktoré sú k dispozícii pre predchádzanie rizikám pre ľudské zdravie, ich eliminovanie alebo obmedzenie na prijateľnú úroveň a aktualizácia týchto možností na základe nových dostupných informácií a vývoja situácie. Predovšetkým:- členovia krízovej jednotky spolupracujú na stanovení dostupných možností,- vypracujú spoločnú správu o dostupných možnostiach; táto správa by mala pre každú možnosť zahrnovať odôvodnenie pre stanovenie možnosti, najmä najdôležitejšie výsledky vyhodnotenia dostupných údajov.- Opatrenia týkajúce sa organizácie informovania verejnosti o dotknutých rizikách a prijatých opatreniach.Túto záležitosť podrobnejšie skúma oddiel 7.Pri všetkých druhoch prijatých opatrení môže krízová jednotka požiadať o trvalú alebo ad hoc pomoc konkrétnych osôb, ak je ich odbornosť považovaná za potrebnú.5.4 Spojenie medzi krízovou jednotkou a procesom rozhodovaniaOpatrenia týkajúce sa riadenia krízyOpatrenia týkajúce sa riadenia krízy zahrnujú všetky opatrenia potrebné na predchádzanie, obmedzenie a eliminovanie dotknutého rizika: krízová jednotka bude zodpovedať za určité typy opatrení a Komisia a/alebo členské štáty za iné. Prijaté opatrenia nebudú mať vplyv na možnosť stanovenú v článku 53 odsek 2, aby Komisia prijala predbežné opatrenia v prípade mimoriadnych situácií, po konzultácii so zainteresovanými členskými štátmi a informovaní ostatných členských štátov.Krok 1 - Komisia zvolá krízovú jednotku čo najskôr po jej vytvorení.- Krízová jednotka prijme opatrenia tak, ako je stanovené v oddieloch 5, 7 a 8.Krok 2 - Možnosti, ktoré krízová jednotka určí, musia byť doručené Komisii, ktorá ich neodkladne postúpi členským štátom.- Komisia vypracuje opatrenia, ktoré sa v prípade potreby majú prijať. Môže tiež požiadať úrad o poskytnutie neodkladného vedeckého stanoviska, ak sa oficiálne vedecké stanovisko úradu pokladá za nevyhnutné.Krok 3 - Zasadanie Stáleho výboru pre potravinový reťazec a zdravotný stav zvierat, ktorý v prípade potreby preskúma prijaté opatrenia a poskytne stanovisko.- V prípade potreby, prijatie mimoriadnych opatrení, najmä na základe postupov stanovených v článkoch 53 a 54 nariadenia (ES) č. 178/2002.- V prípade žiadosti o naliehavé vedecké stanovisko úrad prijme potrebné opatrenia na zabezpečenie toho, aby bolo stanovisko dodané čo najskôr.Trvalé opatrenia, ktoré sa majú prijať počas krízy- V priebehu krízy krízová jednotka nepretržite zhromažďuje a vyhodnocuje príslušné údaje a prehodnocuje dostupné možnosti. Aktualizované možnosti sa doručia Komisii a členským štátom. Komisia môže vypracovať zmenené a doplnené opatrenia a predložiť ich na posúdenie Stálemu výboru pre potravinový reťazec a zdravotný stav zvierat.- Stály výbor pre potravinový reťazec a zdravotný stav zvierat uskutočňuje pravidelné a mimoriadne zasadania v priebehu krízy s cieľom zabezpečiť podieľanie sa na všetkých závažných informáciách, najmä o prijatí všetkých potrebných opatrení a o realizácii opatrení na riadenie krízy (správy zainteresovaných členských štátov predkladané a prejednávané v Stálom výbore pre potravinový reťazec a zdravotný stav zvierat).- Na základe komunikačnej stratégie uvedenej v oddieli 7 a v súlade so zásadami transparentnosti v oddieli 8 krízová jednotka nepretržite počas celej krízy informuje verejnosť a zainteresované subjekty.Spojenie medzi krízovou jednotkou a procesom rozhodovania- Praktické mechanizmy zabezpečia, aby boli práca krízovej jednotky a proces rozhodovania vhodne prepojené. Predovšetkým Stály výbor bude dostávať aktualizované informácie o práci krízovej jednotky a úrad bude pozývaný na zasadania Stáleho výboru. Krízová jednotka musí byť nepretržite informovaná o prijatých opatreniach v rozhodovacom procese s cieľom koordinovať informácie o tejto otázke.5.5. Riešenie krízyUvedené postupy zostanú v platnosti až do vyriešenia krízy. Ak Komisia usúdi, po konzultácii s krízovou jednotkou a v tesnej spolupráci s členskými štátmi prostredníctvom Stáleho výboru pre potravinový reťazec a zdravotný stav zvierat, že práca krízovej jednotky je ukončená, pretože riziko sa dostalo pod kontrolu, môže krízovú jednotku rozpustiť.5.6. Hodnotenie po krízeUskutoční sa celkové hodnotenie po kríze zahrnujúce všetky zainteresované subjekty. Po ukončení krízy sa uskutoční zasadanie krízových koordinátorov s cieľom zdokonaliť operačné postupy pre rôzne nástroje použité v riadení krízy vo svetle hodnotenia po kríze a na základe získaných skúseností.6. POSTUPY RIADENIA V PRÍPADE POTENCIÁLNE ZÁVAŽNÉHO RIZIKAAk po analýze informácií týkajúcich sa rizík Komisia zaujme stanovisko, že podmienky uvedené v oddieli 2.2 by mohli byť splnené, nadviaže predbežný kontakt s príslušnými) členskými) štátom(mi) s cieľom preskúmať situáciu a s úradom, aby si vyžiadala informácie o dotknutom riziku.Na základe posúdenia všetkých dostupných relevantných informácií a ak Komisia usúdi, že podmienky uvedené v oddieli 2.2 boli splnené, Komisia neodkladne informuje členské štáty a úrad, že oddiely 6, 7 a 8 všeobecného plánu sú uplatniteľné.Komisia, čo najskôr ako to bude možné po prijatí rozhodnutia o uplatnení tohto oddielu všeobecného plánu, prijme tieto opatrenia:- nadviazať patričný kontakt s priamo zainteresovanými) členskými) štátomi) a úradom a požiadať o aktivovanie ich interného systému riadenia krízy. V prípade potreby by sa mali aktivovať mechanizmy pre podieľanie sa na vedeckých údajoch vypracovaných úradom pre prípad mimoriadnych situácií (siete úradu),- v prípade potreby požiadať o aktivovanie príslušných laboratórií a zdieľať ich analytické výsledky,- nadviazať patričný kontakt alebo uskutočniť stretnutia s priamo zainteresovanými) členskými) štátomi) a úradom s cieľom zabezpečiť podieľanie sa na všetkých relevantných informáciách (vedecké údaje, kontrolné údaje, atd.),- prijať opatrenia, čo sa týka komunikácie (pozri oddiel 7). Uplatňujú sa zásady trasnparentnosti uvedené v oddieli 8.Tieto opatrenia sa budú prijímať až do komplexnejšieho vyhodnotenia rizika. Ak sa riziko považuje za závažné a ak Komisia usúdi, že podmienky uvedené v oddieli 2.2 boli splnené, zostaví sa krízová jednotka a uplatnia sa postupy stanovené v oddieloch 5, 7 a 8.Ak sa riziko nepovažuje za závažné, uplatňujú sa platné bežné ustanovenia pre riadenie rizika.7. KOMUNIKAČNÁ STRATÉGIAKrízová jednotka vypracuje svoju komunikačnú stratégiu v súlade s práve prejednávaným prípadom, aby nepretržite informovala verejnosť o riziku a prijatých opatreniach.Táto komunikačná stratégia sa týka obsahu správy a načasovania oznámenia o príslušných problémoch, vrátane príslušných dojednaní pre jej uverejnenie.Stratégia musí brať do úvahy špecifickú pôsobnosť a zodpovednosti každého z členov jednotky, ak má dochádzať ku komunikácii s verejnosťou koordinovane, konzistentne a transparentne. Na tento účel sa stanovujú tieto postupy:- osoba, ktorá v Komisii zodpovedá za komunikáciu o bezpečnosti potravín a krmív a osoba, ktorá zodpovedá za komunikáciu v úrade, musí byť spojená s prácou krízovej jednotky,- členské štáty priamo dotknuté krízou a tým aj členovia krízovej jednotky urobia všetko, čo môžu, aby zabezpečili zhodu ich komunikačnej politiky s komunikačnou stratégiou koordinovanou krízovou jednotkou,- takisto, členské štáty, ktoré nie sú členmi krízovej jednotky, musia byť spojené so stratégiou koordinovanou krízovou jednotkou prostredníctvom ich krízových koordinátorov s cieľom zabezpečiť zhodu, čo sa týka oznamovania rizika.Stratégia prijatá krízovou jednotkou musí zahrnovať využívanie všetkých vhodných možností komunikácie pre prípady, ktoré vzniknú, s Európskym parlamentom a krajinami, ktoré nie sú členmi spoločenstva a zainteresovanými stranami.Komunikačná stratégia vypracovaná krízovou jednotkou musí zahrnovať nadväzovanie vhodného predbežného kontaktu so zúčastnenými subjektami, ak je to potrebné, a najmä, ak je informácia uvedená do obehu v súvislosti s konkrétnou obchodnou značkou alebo názvom.Komunikačná stratégia musí brať do úvahy špecifickú úlohu, ktorú zohrávajú organizácie zastupujúce zúčastnené subjekty na európskej úrovni pri uvádzaní informácií do obehu.Komunikačná stratégia bude zahrnovať nadviazanie vhodných koordinovaných kontaktov s krajinami, ktoré nie sú členmi spoločenstva s cieľom poskytovať im zrozumiteľné, presné a súvislé informácie. Komunikačná stratégia tiež musí zahrnovať odovzdávanie príslušných informácií krajinám, ktoré nie sú členmi spoločenstva, s cieľom upozorniť ich, že kríza bola vyriešená.Komunikačná stratégia musí zabezpečiť, aby bol komunikačný proces transparentný, v súlade so zásadami stanovenými v oddieli 8.Ak sú informácie oznamované tak, ako je to definované v oddieli 6 všeobecného plánu, musí byť tiež zabezpečená potrebná spojitosť komunikačných potrieb. Kontakty a zasadania stanovené v tomto oddieli zahrnujú, v prípade potreby, komunikačnú stratégiu, ktorá má byť vypracovaná v oddieli 7.8. ZÁSADY TRANSPARENTNOSTIAk krízová jednotka vydá oznámenie, musí venovať veľkú pozornosť zabezpečeniu transparentnosti v súlade so zásadami pre informovanie verejnosti stanovenými v článku 10 nariadenia (ES) 178/2002.Naďalej sa uplatňujú všeobecné pravidlá utajenia. Okrem toho sa na výmenu informácií uskutočňovanú v rámci systému rýchleho varovania a odpovede (RASF) uplatňujú konkrétne pravidlá utajenia stanovené v článku 52 nariadenia (ES) 178/2002.Ak krízová jednotka oznamuje výsledky práce vykonanej úradom v jeho mene, so zreteľom na výsledky práce úradu sa uplatňujú zásady transparentnosti a utajenia stanovené v článkoch 38 a 39 nariadenia (ES) 178/2002.--------------------------------------------------


title: Rozhodnutie Európskeho parlamentu (EÚ) 2015/1694 z 29. apríla 2015 o účtovnej závierke Agentúry pre európsky GNSS za rozpočtový rok 2013

text:
               30.9.2015

               SK

               Úradný vestník Európskej únie

               L 255/369

      ROZHODNUTIE EURÓPSKEHO PARLAMENTU (EÚ) 2015/1694
      z 29. apríla 2015
      o účtovnej závierke Agentúry pre európsky GNSS za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Agentúry pre európsky GNSS za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Agentúry pre európsky GNSS za rozpočtový rok 2013 spolu s odpoveďami agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória agentúre za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ) č. 912/2010 z 22. septembra 2010 o zriadení Agentúry pre európsky GNSS, ktorým sa zrušuje nariadenie Rady (ES) č. 1321/2004 o štruktúrach riadenia európskych programov satelitnej rádiovej navigácie a ktorým sa mení a dopĺňa nariadenie Európskeho parlamentu a Rady (ES) č. 683/2008 (5), a najmä na jeho článok 14,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu (A8-0095/2015),

         1.

            berie na vedomie, že konečná ročná účtovná závierka Agentúry pre európsky GNSS sa nachádza v prílohe k správe Dvora audítorov;

         2.

            schvaľuje účtovnú závierku Agentúry pre európsky GNSS za rozpočtový rok 2013;

         3.

            poveruje svojho predsedu, aby postúpil toto rozhodnutie výkonnému riaditeľovi Agentúry pre európsky GNSS, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 318.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 276, 20.10.2010, s. 11.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Európskeho parlamentu z 23. apríla 2009 o absolutóriu za plnenie rozpočtu Európskej agentúry pre bezpečnosť a ochranu zdravia pri práci za rozpočtový rok 2007

text:
               26.9.2009

               SK

               Úradný vestník Európskej únie

               L 255/195

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie rozpočtu Európskej agentúry pre bezpečnosť a ochranu zdravia pri práci za rozpočtový rok 2007
   (2009/679/ES)
   EURÓPSKY PARLAMENT,

               —

               so zreteľom na konečnú účtovnú závierku Európskej agentúry pre bezpečnosť a ochranu zdravia pri práci za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť a ochranu zdravia pri práci za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (4), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0174/2009),

               1.

               udeľuje riaditeľovi Európskej agentúry pre bezpečnosť a ochranu zdravia pri práci absolutórium za plnenie rozpočtu agentúry za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej agentúry pre bezpečnosť a ochranu zdravia pri práci, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ C 278, 31.10.2008, s. 26.

      (2)  Ú. v. EÚ C 311, 5.12.2008, s. 50.

      (3)  Ú. v. ES L 248, 16.9.2002, s. 1.

      (4)  Ú. v. ES L 216, 20.8.1994, s. 1.

      (5)  Ú. v. ES L 357, 31.12.2002, s. 72.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť a ochranu zdravia pri práci za rozpočtový rok 2007
   EURÓPSKY PARLAMENT,

               —

               so zreteľom na konečnú účtovnú závierku Európskej agentúry pre bezpečnosť a ochranu zdravia pri práci za rozpočtový rok 2007 (1),

               —

               so zreteľom na správu Dvora audítorov o overení ročnej účtovnej závierky Európskej agentúry pre bezpečnosť a ochranu zdravia pri práci za rozpočtový rok 2007 spolu s odpoveďami agentúry (2),

               —

               so zreteľom na odporúčanie Rady z 10. februára 2009 (5588/2009 – C6-0060/2009),

               —

               so zreteľom na Zmluvu o ES, a najmä na jej článok 276,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,

               —

               so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (4), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0174/2009),

               A.

               keďže Dvor audítorov vyhlásil, že získal primeranú istotu o tom, že ročná účtovná závierka za rozpočtový rok 2007 poskytuje spoľahlivé informácie a že príslušné operácie sú zákonné a riadne;

               1.

               konštatuje, že Dvor audítorov vydal bezvýhradne kladné vyhlásenie o vierohodnosti a nepredložil žiadne pripomienky;

               2.

               blahoželá agentúre k významnému zlepšeniu jej finančného hospodárenia za posledné dva roky; podporuje ju v tom, aby sa naďalej usilovala o dosiahnutie najvyšších noriem pri plánovaní, plnení a kontrole rozpočtu;

               3.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 23. apríla 2009 o finančnom hospodárení a kontrole agentúr EÚ (6).

      (1)  Ú. v. EÚ C 278, 31.10.2008, s. 26.

      (2)  Ú. v. EÚ C 311, 5.12.2008, s. 50.

      (3)  Ú. v. ES L 248, 16.9.2002, s. 1.

      (4)  Ú. v. ES L 216, 20.8.1994, s. 1.

      (5)  Ú. v. ES L 357, 31.12.2002, s. 72.

      (6)  Pozri stranu 206 tohto úradného vestníka.


title: Rozhodnutie Rady zo 16. júna 2016, ktorým sa vymenúva sedem členov správnej rady Európskeho úradu pre bezpečnosť potravín

text:
                  21.6.2016

                  SK

                  Úradný vestník Európskej únie

                  C 223/7

            ROZHODNUTIE RADY
      zo 16. júna 2016,
      ktorým sa vymenúva sedem členov správnej rady Európskeho úradu pre bezpečnosť potravín
      (2016/C 223/08)
      RADA EURÓPSKEJ ÚNIE,
      so zreteľom na Zmluvu o fungovaní Európskej únie,
      so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 25 ods. 1,
      keďže:

                  (1)

                  Je mimoriadne dôležité zabezpečiť nezávislosť, vysokú vedeckú kvalitu, transparentnosť a efektívnosť Európskeho úradu pre bezpečnosť potravín (ďalej len „EFSA“). Takisto je nevyhnutné zabezpečiť spoluprácu EFSA s členskými štátmi.

                  (2)

                  Funkčné obdobie siedmich členov správnej rady EFSA sa končí 30. júna 2016.

                  (3)

                  Preskúmal sa zoznam kandidátov, ktorý predložila Komisia, s cieľom vymenovať sedem nových členov správnej rady EFSA na základe dokumentácie poskytnutej Komisiou a na základe stanovísk Európskeho parlamentu. Cieľom je zabezpečiť čo najvyššiu kompetentnosť, široký rozsah príslušných odborných schopností, napríklad v oblasti riadenia a verejnej správy, a čo najširšie možné geografické rozmiestnenie v rámci Únie.

                  (4)

                  Podľa článku 25 nariadenia (ES) č. 178/2002 sa vyžaduje, aby štyria členovia správnej rady EFSA pochádzali z organizácií zastupujúcich spotrebiteľské a iné záujmy v potravinovom reťazci. Zo siedmich členov, ktorým funkčné obdobie skončí 30. júna 2016, jeden člen pochádza z takéhoto prostredia. Tohto člena by preto mal nahradiť člen, ktorý pochádza z rovnakého prostredia,

            PRIJALA TOTO ROZHODNUTIE:
      Článok 1
      Za členov správnej rady Európskeho úradu pre bezpečnosť potravín na obdobie od 1. júla 2016 do 30. júna 2020 sa týmto vymenúvajú:

                  —

                  Aivars BĒRZIŅŠ,

                  —

                  Zita ČEPONYTĖ (*),

                  —

                  Didier HOUSSIN,

                  —

                  Jaana HUSU-KALLIO,

                  —

                  Giuseppe RUOCCO,

                  —

                  Andrej SIMONČIČ,

                  —

                  Michael WINTER.

            Článok 2
      Toto rozhodnutie nadobúda účinnosť dňom jeho prijatia.

         V Luxemburgu 16. júna 2016

               Za Radu

               predseda

            L. F. ASSCHER

         (1)  Ú. v. ES L 31, 1.2.2002, s. 1.

         (*)  Pochádza z organizácií zastupujúcich spotrebiteľské záujmy.